Για τον Παναργειακό Άργους Ορεστικού Καστοριάς, δείτε: Παναργειακός Άργους Ορεστικού.  

Ο **Παναργειακός Αθλητικός Προοδευτικός Όμιλος Άργους** είναι ελληνικό ποδοσφαιρικό σωματείο το οποίο εδρεύει στο Άργος. Τα χρώματα του συλλόγου αποτελούν το πράσινο και το λευκό, όπου χρησιμοποιούνται και στις εμφανίσεις της ομάδας. Η ομάδα διεξάγει τους εντός έδρας αγώνες της στο γήπεδο του Δ.Α.Κ. Άργους, που έχει χωρητικότητα 5.000 θέσεων.

Ιστορία
-------

Ιδρύθηκε το 1926 ως «**Παναργειακός Σύλλογος Εθνικής Φυσικής Αγωγής**». Επικεφαλής της ιστορικής αυτής κίνησης ο λογοτέχνης Γεώργιος Λογοθέτης, που είχε εγκατασταθεί στο Άργος από το 1923 προερχόμενος από τις Σπέτσες. Από το 1926 ως το 1933 συμμετέχει μόνο σε φιλικούς αγώνες. Το 1933 ο Παναργειακός αδρανοποιείται και επαναδραστηριοποιείται το 1945 ως «Αθλητικός Όμιλος Άργους Νέος Παναργειακός». Το 1947 συμμετέχει για πρώτη φορά σε επίσημη διοργάνωση, αφού εν τω μεταξύ έχει γίνει μέλος της Ε.Π.Σ. Αργολιδοκορινθίας. Το 1963 υπήρξε ιδρυτικός σύλλογος της Ε.Π.Σ. Αργολίδας, η οποία ιδρύθηκε επίσημα το 1964.

Το 1957, ως πρωταθλητής Αργολιδοκορινθίας για την αγωνιστική περίοδο 1956-57, συμμετείχε στον Νότιο Όμιλο του Περιφερειακού Πρωταθλήματος με αντιπάλους τους ΟΦΗ, Παναχαϊκή και Ολυμπιακό Χαλκίδας, από τους οποίους και κατάφερε να αναδειχθεί πρώτος και να κερδίσει την ιστορική συμμετοχή του στο Πανελλήνιο Πρωτάθλημα του 1957 που διεξήχθη με δέκα ομάδες: από την Αθήνα τους Παναθηναϊκό, Απόλλωνα και Πανιώνιο, από τον Πειραιά τους Ολυμπιακό, Εθνικό και Προοδευτική, από την Θεσσαλονίκη τους Άρη και ΠΑΟΚ και την πρωταθλήτρια του Βορείου Ομίλου του Περιφερειακού Πρωταθλήματος, την Δόξα Δράμας.

Ο Παναργειακός αγωνίστηκε στο πρωτάθλημα της Β΄ Εθνικής, ποτέ όμως δεν κατάφερε να πετύχει τη συμμετοχή στο πρωτάθλημα της Α' Εθνικής. Στην Β’ Εθνική εμφανίστηκε αρχικά τη δεκαετία του '60, όπου και αγωνίστηκε τις χρονιές 1965-66 και 1966-67 και τη δεκαετία του 1970, όπου και αγωνίστηκε συνεχώς από τη χρονιά 1970-71 μέχρι και τη χρονιά 1974-75. Αγωνίστηκε εκ νέου στην Β' Εθνική τη σεζόν 1981-82, καθώς και τη δεκαετία του '90, όπου αγωνίστηκε συνεχώς από τη χρονιά 1990-91 μέχρι και τη χρονιά 1997-98. Το 1992-93 πλησίασε την άνοδο στην Α' Εθνική, καθώς τερμάτισε στην 4η θέση πίσω από τον Πανιώνιο, με μόλις 1 βαθμό διαφορά από την τρίτη προνομιούχο θέση που οδηγούσε στην άνοδο.

Έκτοτε, συμμετείχε είτε στο τοπικό πρωτάθλημα Αργολίδας, είτε στα πρωταθλήματα της Γ΄ Εθνικής και της Δ΄ Εθνικής, παραμένοντας όμως ο πιο αγαπητός σύλλογος για τους Αργείους φιλάθλους. Το 2005 κατέκτησε το πρωτάθλημα τοπικού Αργολίδας (Α' Κατηγορία) και ανέβηκε στην Δ΄ Εθνική. Το 2008 ο Παναργειακός κατέκτησε το πρωτάθλημα στον 7ο όμιλο της Δ΄ Εθνικής της σεζόν 2007-08, το Κύπελλο Αργολίδας και επίσης το Κύπελλο Ελλάδας Ερασιτεχνών, όπου νίκησε στον τελικό που διεξήχθη στην Λαμία τη Νίκη Πολυγύρου με 3-0 στην παράταση, πετυχαίνοντας έτσι τρεμπλ τίτλων.

Στην Γ΄ Εθνική αγωνίστηκε για 2 χρονιές χωρίς επιτυχία και το 2010 υποβιβάστηκε ξανά στη Δ΄ Εθνική. Τη σεζόν 2012 -2013 κατακτώντας τη 4η θέση στον 7ο όμιλο της Δ΄ Εθνικής προβιβάστηκε εκ νέου στη Γ΄ Εθνική. Από τη σεζόν 2013-14 αγωνίστηκε στο πρωτάθλημα της ερασιτεχνικής πλέον Γ΄ Εθνικής, μέχρι και τη σεζόν 2019-20 που υποβιβάστηκε στην Α1 Κατηγορία της Ε.Π.Σ. Αργολίδας. Τη σεζόν 2020-21 τα τοπικά πρωταθλήματα διακόπηκαν λόγω κορωνοιού. Τη σεζόν 2021-22 αναδείχθηκε πρωταθλητής Ε.Π.Σ. Αργολίδας, κατακτώντας αήττητος το πρωτάθλημα με μόνο 2 ισοπαλίες και προκρίθηκε στο ειδικό πρωτάθλημα ανόδου πετυχαίνοντας την άνοδο στην Γ΄ Εθνική.

Τη φανέλα της ομάδας έχουν φορέσει κατά το παρελθόν παίκτες με μεγάλη καριέρα στην Α΄ Εθνική κατηγορία όπως ο Γιώργος Δώνης (ΠΑΟ, ΑΕΚ, εξωτερικό), ο Ανδρέας Μπονόβας (Ολυμπιακός, ΠΑΣ Γιάννενα, Ηρακλής), ο Βασίλης Κούβαλης (Άρης, Πανιώνιος), ο Δημήτρης Καπετανόπουλος (ΠΑΟΚ, Ηρακλής, Καλαμάτα, Καστοριά), ο Γιάννης Βονόρτας (ΠΑΟ), ο Χριστόφορος (Μπλένταρ) Κόλα (Απόλλων Σμύρνης, ΠΑΟ, ΑΕΚ), ο Γκάμπριελ Λετιέρι (Ιωνικός), ο Νίκος Κακανούλιας (ΑΕ Λάρισας), ο Μάριο Μπρέσκα (Πανιώνιος), ο Γιάννης Χλωρός (Τρίκαλα, Αιγάλεω, Λάρισα, Ηρακλής), ο Γιάννης Δουβίκας (Καλαμάτα), ο Γιάννης Κατεμής (Χαλκηδόνα, Ατρόμητος Αθηνών), ο Πέτρος Κοντέων (Ηρακλής), ο Κώστας Μενδρινός (Εθνική Ελπίδων, ΟΣΦΠ, ΠΑΣ Γιάννενα, Πανιώνιος, Άρης, Πλατανιάς), ο Ματθαίος Μαρουκάκης (Πανιώνιος) και οι τερματοφύλακες Νίκος Κωστάκης (Πανιώνιος, Ακράτητος, Θρασύβουλος), Ευγένιος Πηνιώτης (Απόλλων Καλαμαριάς) και Σωκράτης Κοψαχείλης (Ολυμπιακός, Πανηλειακός, Ιωνικός).

Επίσης από τον σύλλογο πέρασαν πολλοί σημαντικοί ποδοσφαιριστές στην Β΄ Εθνική και Γ΄ Εθνική, όπως οι: Γιάννης Μανώλης, Σπύρος Φίλης, Δημήτρης Μπατάκος, Νίκος Μπουκάρας, Εντουάρντο Ντα Σίλβα, Σάββας Καπαγερίδης, Ηλίας Κουλιανόπουλος, Γιώργος Καράμπελας, Δημήτρης Θώδης, Παντελής Παππάς, Παντελής Κολιάκος.

Στον πάγκο της ομάδας κάθισαν πολλοί καταξιωμένοι προπονητές, όπως ο Άγγελος Αναστασιάδης, ο Γιάννης Κυράστας, ο Χρήστος Αρχοντίδης, ο Νίκος Καρούλιας, ο Νίκος Γαβριηλίδης, ο Στάθης Σταθόπουλος, ο Ντράγκαν Κοκότοβιτς, ο Νίκος Κόβης, ο Νίκος Αλέφαντος, ο Πέτρος Λεβεντάκος, ο Κώστας Καραπατής και άλλοι. 

Τον Αύγουστο του 2012 για πρώτη φορά στην ιστορία του συλλόγου δημιουργείται δεύτερη ομάδα, οι *Νέοι Παναργειακού* οι οποίοι προέρχονται από ακαδημίες της ευρύτερης περιοχής και αγωνίζονται στο τοπικό πρωτάθλημα της Α2΄ Κατηγορίας. Δυστυχώς η προσπάθεια αυτή σταμάτησε μετά από ένα - δυο χρόνια.

Τον Αύγουστο του 2022 αποφασίστηκε να ξαναδημιουργηθεί δεύτερη ομάδα του Παναργειακού με όνομα Παναργειακός β' περιέχοντας παιδιά από τον περίγυρο της Αργολίδας, αποτελώντας την κ17 του Παναργειακού. Αυτή η ομάδα θα αγωνιστεί στην Α2 κατηγορία. Η ομάδα αυτή δεν συγκροτήθηκε.

Τίτλοι
------

* 2 Πρωταθλήματα Γ΄ Εθνικής: (1981, 1990)
* 2 Πρωταθλήματα Δ΄ Εθνικής: (1986, 2008)
* 6 Πρωταθλήματα Ε.Π.Σ. Αργολίδας: (1965, 1970, 1976, 1979, 2005, 2022)
* 8 Κύπελλα Ε.Π.Σ. Αργολίδας: (1976, 1984, 1986, 2008, 2013, 2016, 2019, 2023)
* 1 Πρωτάθλημα Ε.Π.Σ. Αργολιδοκορινθίας: (1957)
* 1 Κύπελλο Ερασιτεχνών: (2008)

Αγωνιστική πορεία
-----------------

#### Η αγωνιστική πορεία διαχρονικά

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Περίοδος | Κατηγορία | Σχόλιο |
| --- | --- | --- |
| **1947-48** | Α΄ Κατηγορία Ε.Π.Σ. Αργολιδοκορινθίας |
| **1948-49** |
| **1949-50** |
| **1950-51** |
| **1951-52** |
| **1952-53** |
| **1953-54** |
| **1954-55** |
| **1955-56** |
| **1956-57** | **Πρωταθλητής**, πρόκριση στο **Πανελλήνιο Πρωτάθλημα** |
| **1957-58** |
| **1958-59** |
| **1959-60** |
| **1960-61** |
| **1961-62** |
| **1962-63** |
| **1963-64** |
| 1964-65 | Α΄ Κατηγορία Ε.Π.Σ. Αργολίδας | **Πρωταθλητής**, άνοδος στην **Β΄ Εθνική** |
| **1965-66** | Β΄ Εθνική |
| **1966-67** |
| **1967-68** | Α΄ Κατηγορία Ε.Π.Σ. Αργολίδας |
| **1968-69** |
| **1969-70** | **Πρωταθλητής**, πρόκριση στο ειδικό πρωτάθλημα ανόδου, **άνοδος** στην **Β΄ Εθνική** |
| **1970-71** | Β΄ Εθνική |
| **1971-72** |
| **1972-73**  |
| **1973-74** |
| **1974-75** |
| 1975-76 | Α΄ Κατηγορία Ε.Π.Σ. Αργολίδας | **Πρωταθλητής**, πρόκριση στο ειδικό πρωτάθλημα ανόδου, παραμονή |
| **1976-77** | **Δευτεραθλητής**, **άνοδος** στην **Εθνική Ερασιτεχνική** |
| 1977-78 | Εθνική Ερασιτεχνική |
| 1978-79 | Α΄ Κατηγορία Ε.Π.Σ. Αργολίδας | **Πρωταθλητής**, **άνοδος** στην **Εθνική Ερασιτεχνική** |
| **1979-80** | Εθνική Ερασιτεχνική |
| **1980-81** | **Πρωταθλητής**, **άνοδος** στην **Β΄ Εθνική** |
| 1981-82 | Β΄ Εθνική |
| 1982-83 | Γ΄ Εθνική |
| 1983-84 | Εθνική Ερασιτεχνική |
| **1984-85** |
| **1985-86** | **Πρωταθλητής**, **άνοδος** στην **Γ΄ Εθνική** |
| 1986-87 | Γ΄ Εθνική |
| **1987-88** |
| 1988-89 | Δ΄ Εθνική | **Τριταθλητής**, **άνοδος** στην **Γ΄ Εθνική** |
| 1989-90 | Γ΄ Εθνική | **Πρωταθλητής**, **άνοδος** στην **Β΄ Εθνική** |
| 1990-91 | Β΄ Εθνική |
| **1991-92** |
| **1992-93** |
| **1993-94** |
| **1994-95** |
| **1995-96** |
| **1996-97** |
| **1997-98** |
| **1998-99** | Γ΄ Εθνική |
| **1999-00** | Δ΄ Εθνική |
| 2000-01 | Α΄ Κατηγορία Ε.Π.Σ. Αργολίδας |
| **2001-02** |
| 2002-03 | Δ΄ Εθνική |
| **2003-04** |
| 2004-05 | Α΄ Κατηγορία Ε.Π.Σ. Αργολίδας | **Πρωταθλητής**, **άνοδος** στην **Δ΄ Εθνική** |
| 2005-06 | Δ΄ Εθνική |
| **2006-07** |
| **2007-08** | **Πρωταθλητής**, **άνοδος** στην **Γ΄ Εθνική** |
| 2008-09 | Γ΄ Εθνική |
| **2009-10** |
| 2010-11 | Δ΄ Εθνική |
| **2011-12** |
| **2012-13** |
| 2013-14 | Γ΄ Εθνική(3ο επίπεδο) |
| **2014-15** |
| **2015-16** |
| **2016-17** |
| **2017-18** |
| **2018-19** |
| 2019-20 | Γ΄ Εθνική(4ο επίπεδο) |
| **2020-21** | Α΄ Κατηγορία Ε.Π.Σ. Αργολίδας |
| **2021-22** | **Πρωταθλητής**, πρόκριση στο ειδικό πρωτάθλημα ανόδου, **άνοδος** στην **Γ΄ Εθνική Ερασιτεχνική** |
| **2022-23** | Γ΄ Εθνική(3ο επίπεδο) |
| **2023-24** |

 |

### Σύνολα συμμετοχών στα εθνικά πρωταθλήματα

| Επίπεδο | Κατηγορία | Συμμετοχές |
| --- | --- | --- |
| 1ο | **Πανελλήνιο Πρωτάθλημα** | **1** |
| 2ο | **Β΄ Εθνική** | **16** |
| 3ο | **Εθνική Ερασιτεχνική / Γ΄ Εθνική** | **18(3 / 7 / 8)** |
| 4ο | **Εθνική Ερασιτεχνική / Δ΄ Εθνική / Γ΄ Εθνική** | **14(3 / 10 / 1)** |

Φίλαθλοι
--------

Ο Παναργειακός είναι ιδιαίτερα αγαπητή ομάδα στο Άργος, όπως και στον Νομό Αργολίδας και διαθέτει σύνδεσμο φιλάθλων, ο οποίος ονομάζεται *Green Wolves - Gate 2*.

Παραπομπές
----------

1. ↑  «Εγγεγραμμένα σωματεία | Ηλεκτρονικό Μητρώο Αθλητικών Σωματείων με Ειδική Αθλητική Αναγνώριση». *somateia.gga.gov.gr*. Ανακτήθηκε στις 23 Φεβρουαρίου 2024.
2. ↑  «Ιστορικό ΕΠΣ Αργολίδας, *επίσημη ιστοσελίδα ΕΠΣ Αργολίδας*». Αρχειοθετήθηκε από το πρωτότυπο στις 25 Οκτωβρίου 2018. Ανακτήθηκε στις 28 Οκτωβρίου 2018.
3. ↑  Greece - Final Tables 1906-1959, 1956/57, rsssf.com
4. ↑  Greece - List of Second Level Final Tables, rsssf.com
5. ↑  Greece - List of Second Level Final Tables, rsssf.com
6. ↑  Greece - List of Second Level Final Tables, rsssf.com
7. ↑  Greece - List of Second Level Final Tables, 1992/93, rsssf.com
8. ↑  *Ο Παναργειακός κατέκτησε το Κύπελλο Ερασιτεχνών* in.gr
9. ↑  *Σαν σήμερα το 2008 ο Παναργειακός σήκωσε το Κύπελλο μέσα στη Λαμία! (videos)*[*νεκρός σύνδεσμος*], paratiritis-news.com
10. ↑  *Οριστικά στο τοπικό πρωτάθλημα από την νέα περίοδο ο Παναργειακός* argolidasports.gr
11. ↑  *Άξιος πρωταθλητής ο Παναργειακός – Νίκησε με 6-2, έτοιμος για τα μπαράζ ανόδου* argolika.gr

Πηγές
-----

* Προσωπικό αρχείο Κ. Ψαρρού.[*ασαφές*]
* Βιβλίο *Αργείων άθλα*, Αποστολόπουλος Γιάννης, Άργος 1998

Εξωτερικοί σύνδεσμοι
--------------------

* Α.Π.Ο. Παναργειακός Άργους – Επίσημος ιστότοπος
* ΑΦΙΕΡΩΜΑ ΠΑΝΑΡΓΕΙΑΚΟΣ 1981
* ΠΑΝΑΡΓΕΙΑΚΟΣ ΓΚΟΛ 1990 - 1998

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Ποδόσφαιρο
* Πύλη:Ελλάδα
 |

 |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Ανδρών 2023–2024 |
| --- |
|  |
| 1ος Όμιλος | 
* Αετός Βαρβάρας
* Αναγέννηση Επανομής
* Απόλλων Παραλιμνίου
* Άρης Αβάτου
* Άρης Πετεινού
* Βέροια
* Δόξα Δράμας
* Θερμαϊκός Θέρμης
* Καβάλα
* Κεραυνός Αγγελοχωρίου
* ΠΑΟΚ Κρηστώνης
* Μέγας Αλέξανδρος Αγίας Μαρίνας
* Νέστος Χρυσούπολης
* Νίκη Ευκαρπίας
* Ορέστης Ορεστιάδας
* Πανθρακικός
* Ποσειδών Νέας Μηχανιώνας
* Χανιώτης
 |  |
|  |
| 2ος Όμιλος | 
* Αναγέννηση Άρτας
* Αστέρας Πετριτή
* Αστέρας Σταυρού
* Βατανιακός
* Εθνικός Νέου Κεραμιδίου
* Εορδαϊκός
* Ζάκυνθος
* Θεσπρωτός
* Θύελλα Κατσικά
* Καστοριά
* Κιλελέρ
* Λευκίμμη
* Μαγνησιακός Βόλου
* Νέα Αρτάκη
* Πιερικός
* Σβορώνος
* Τρίκαλα
* Φήκη
 |
|  |
| 3ος Όμιλος | 
* Αστέρας Βάρης
* Αφάντου
* Βύζας Μεγάρων
* Ελλάς Σύρου
* Εράνη Φιλιατρών
* Ερμιονίδα
* Θύελλα Ραφήνας
* Ιάλυσος Ρόδου
* Κόρινθος
* Μαρκό
* Μεσολόγγι
* Μύκονος
* ΠΑΟ Βάρδας
* Παναιγιάλειος
* Παναργειακός
* Πανελευσινιακός
* Πύλι
* Ρόδος
 |
|  |
| 4ος Όμιλος | 
* Αγία Παρασκευή
* Άγιος Νικόλαος
* Αλμυρός Γαζίου
* Απόλλων Σμύρνης
* Άρης Πετρούπολης
* Ατρόμητος Πειραιώς
* Ατσαλένιος
* Εθνικός Πειραιώς
* Ελλοπιακός
* Επισκοπή
* Ερμής Ζωνιανών
* Ηλυσιακός
* Πανιώνιος
* Περαμαϊκός
* Προοδευτική
* Ύπατο
* Φωστήρας
* Χαϊδάρι
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |